Source: http://kalender.piibel.net/kal/?year=2018&month=5&viewmode=loosung&fontsize=10&fontface=serif&c=1c&keel=et
Timestamp: 2019-09-22 22:41:58+00:00

Document:
Loosung mai 2018
Tähesuurus: < 10 >
MAI KUU LOOSUNG: Usk on kindel usaldus selle vastu, mida oodatakse, ja veendumus selles, mida ei nähta. Hb 11,1
1. Teisipäev Vaata, see on mu sulane, kellesse ma olen kiindunud, mu valitu, kellest mu hingel on hea meel. Js 42,1 Jeesus palvetas: "Õige Isa, maailm ei ole sind tundnud; aga mina tunnen sind ja need on hakanud tundma, et sina oled mind läkitanud." Jh 17,25 Ei ükski taevast jätma Sind võinud sundida, Su armastus Sind sundis meil’ taevast tulema. Oh arm, et appi tulid maailma rahvaile, kes patuhädas olid, neid päästma heldesti. KLPR 3:4. Paul Gerhardt 1Sm 16,14-23; Hb 1,5-14
2. Kolmapäev Olge tublid, kõik maa rahvas, ütleb Issand, ja tehke tööd, sest mina olen teiega. Hg 2,4 Nõnda siis ei ole midagi see, kes istutab, ega see, kes kastab, vaid Jumal, kes kasvatab. 1Kr 3,7 Meid, Isa, lase väikseks saada, et suureks saaksid Sina meis, ja usus alandlikuks jääda - Su meel meil paistku südameis. Siis kõlbame Su nõul ja väel tööks Sinu viinamäel. KLPR 384:4. Joosep Liiv Rm 15,14-21; Hb 2,1-10
3. Neljapäev Issand mõistab kohut rahvastele. Ps 7,9 Jumala sõna on südame meelsuse ja mõtete hindaja. Hb 4,12 Pühitsuse valdkonda kuulub kõik: maine ja sakraalne, siseelu, lähiümbrus ja kogu maailm. Kristliku usu ehedust võib näha vaid uurides, kui sügavale ja kaugele see meie argielus ulatub. Jörg Zink 1Kr 14,6-9.15-19; Hb 2,11-18
3. mai 1728 - algas loosungite väljajagamine Herrnhutis
4. Reede Issand on armuline ja halastaja, pika meelega ja rikas heldusest, ja tema kahetseb kurja. Jl 2,13 Olge armulised, nagu teie Isa on armuline! Lk 6,36 Oh Issand, vala rahuõli ka meie rahva haavadesse! Sa oled tasane, sa ei kisu mitte kärsitult osadust puruks seal, kus veel õlekõrre väärt armastust on leida vastase vaimus. Sa oled südamelt alandlik, olgugi küll et maailma kohtumõistja ning Jumala Poeg, siiski annad Sa ennast kõige vaesema kerjuse arstiks, sõbraks ja vennaks. Seda meelt oleme meie siin maal ära unustanud, seda meelt anna meile uuesti! Rudolf Gottfried Kallas Ilm 5,6-14; Hb 3,1-6
5. Laupäev Issand tasub igaühele tema õiglust ja truudust mööda. 1Sm 26,23 Õndsad on need, kellel on nälg ja janu õiguse järele, sest nemad saavad küllaga. Mt 5,6 Tõde ja ka õigust sa vääramatult nõua! Isa teedel üksinda surmast ellu jõuad. KLPR 471:3. Ernst Christian Richardt Jh 6,(60-62)63-69; Hb 3,7-19
6. ÜLESTÕUSMISAJA PÜHAPÄEV (ROGATE) Tänu olgu Jumalale, kes ei ole heitnud kõrvale mu palvet ega ole mult ära võtnud oma heldust! Ps 66,20 Jh 16,23b-28(29-32)33; 1Tm 2,1-6a; Ps 95 Jutlus: Kl 4,2-4(5-6)
6. Pühapäev Issand, nõndamoodi jäädakse elama ja selles kõiges on mu vaimu elu: sina teed mind terveks ja hoiad mind elus. Js 38,16 Üks nende seast, nähes enese terveks saanud olevat, läks tagasi ja andis Jumalale suure häälega au. Lk 17,15 Nüüd Sulle, Sina Isa taevas, toon mina tänu südamest, et ihu, hinge siin maailmas Sa oled kaitsnud kurja eest, kõik, mis mul tarvis, toimetand ja, mis mul vaja, valmistand. KLPR 301:4. Johann Mentzer
6. mai - Misjoniohvri nädal
7. Esmaspäev Mu poeg, ära põlga Issanda karistust ja ärgu olgu sulle vastumeelne tema noomimine. Õp 3,11 Seadke oma asjad korda, laske endid julgustada, olge üksmeelsed, pidage rahu! Küll siis armastuse ja rahu Jumal on teiega! 2Kr 13,11 Julgena võin alata nüüd päeva Sinu tõotusi siin uskudes. Kui ma vaid ei põlgaks valus, vaevas lohutust, mis Sinu sõna sees! Nii ma olla võin Su armuhõlmas, tulgu siis, mis tulla lubad Sa! Silmapilgu elan siin maailmas - ja siis algab hommik rahumaal! KLPR 334:3. Lina Sandell-Berg Mk 1,32-39; Hb 4,1-13
8. Teisipäev Issand, su otsused muistsest ajast on õiged ja kindlad. Js 25,1 Pidagem vankumatult kinni lootuse tunnistusest, sest ustav on, kes seda on tõotanud. Hb 10,23 Üle mässava voogude astub - usk teedel ei pimedust näe... Usk võtab kõik tõotused vastu, haarab Issanda tugeva käe. Milla Krimm Lk 18,1-8; Hb 4,14-5,10
9. Kolmapäev Pöördudes ja vaikseks jäädes te pääseksite, rahus ja lootuses oleks teie jõud. Js 30,15 Jeesus ütles Martale: "Sa muretsed ja teed enesele tüli paljude asjadega; kuid tarvis on vähe, õigupoolest üht. Maarja on selle hea osa valinud ja seda ei võeta temalt ära." Lk 10,41-42 Sa vajad vaikust, et korrastada oma mõtteid ja kuulda Jumala tasast häält. Pane kinni raadio ja televiisor ning võta aega vaikseks palvetamiseks. Kui su hing saab kosutatud, siis ära unusta kosutuse andjat tänada. Eenok Haamer Mk 9,14-29; Hb 5,11-6,8
KRISTUSE TAEVAMINEMISPÜHA Kristus ütles: "Kui mind maa pealt ülendatakse, siis ma tõmban kõik enese juurde." Jh 12,32 Lk 24,(44-49)50-53; Ap 1,3-4(5-7)8-11; Ps 68,1-19 Jutlus: Ilm 1,4-8
10. Neljapäev Issand juhatab sind alati ning toidab su hinge põuasel maal. Js 58,11 Jeesus ütleb: "Ma ei jäta teid orbudeks, ma tulen teie juurde." Jh 14,18 Issand Jeesus Kristus! Sinule on antud kõik meelevald taevas ja maa peal. Sa oled tõotanud olla omade juures iga päev maailma otsani. Ole meie saatja ja valgus tänase päeva teel! Toomas Paul
11. Reede Me ülistame sind, Jumal, me ülistame sind, sest su nimi on ligi; sinu imeasju jutustatakse. Ps 75,2 Teid on kutsutud kuulutama tema kiidetavust, kes teid on kutsunud pimedusest oma imelisse valgusse. 1Pt 2,9 Kui tahame aidata üksteist välja usu- ja palveelu probleemidest, peab usust ja palvest rääkima piisavalt selgelt. Kartus ja aja vaimu järele mugandumine ei kanna mingit vilja. Jörg Zink Jh 18,33-38; Hb 6,9-20
12. Laupäev Ma kosutan väsinud hinge ja täidan iga nälginud hinge. Jr 31,25 Sündis, kui Jeesus lauas istus Leevi majas, et istus ka palju tölnereid ja patuseid lauas ühes Jeesuse ja ta jüngritega. Mk 2,15 Su halastusest kaetuna võin tulla, mis ülisuur mu - põrmu - vastu on. On arm, et kuulun Sulle, võin Su ligi olla - ja see on minu kõige suurem õnn. Milla Krimm Ilm 4,1-11; Hb 7,1-10
7. ÜLESTÕUSMISAJA PÜHAPÄEV (EXAUDI) Kristus ütleb: Kui mind maa pealt ülendatakse, siis ma tõmban kõik enese juurde. Jh 12,32 Jh 15,26-16,4; Ef 3,14-21; Ps 68,20-36 Jutlus: Jr 31,31-34
13. Pühapäev Issand lasku oma pale paista sinu peale ja olgu sulle armuline. 4Ms 6,25 Issanda Jeesuse Kristuse arm, Jumala armastus ja Püha Vaimu osadus olgu teie kõikidega! 2Kr 13,13 Õnnista ja hoia, Vaimuga meid võia, oma pale tõsta Sa, Issand ja meid valgusta! KLPR 206:1. Johannes Gossner
13. mai - Ülemaailmne palvenädal kristlaste ühtsuse eest (oikumeeniline palvenädal)
14. Esmaspäev Issanda heldus täidab maa. Ps 33,5 Armastage oma vaenlasi ja palvetage nende eest, kes teid taga kiusavad, et te saaksite oma taevase Isa lasteks - tema laseb ju oma päikest tõusta kurjade ja heade üle ning vihma sadada õigete ja ülekohtuste peale. Mt 5,44-45 Armastuses Jeesuse ja inimeste vastu saab sinu elu viljakandvaks ja valmib rikkalikuks lõikuseks. Ema Basilea Schlink Hs 11,14-20; Hb 7,11-22
15. Teisipäev Laulge Issandale uus laul, sest ta on teinud imetegusid. Ps 98,1 Laulge ja mängige pilli kogu oma südamega Issandale. Ef 5,19 Su heldusest mind aita laulda, et õieti Sind lauldes kuulutan, siis minu laul on ilus kuulda, kui tões ja vaimus Sind ma kummardan. Ja kui Su Vaim mu südant valgustab, siis minu laul Sind tõesti ülistab. KLPR 297:3. Bartholomäus Crasselius 1Jh 4,1-6; Hb 7,23-28
16. Kolmapäev Hea on Issand kõigile ja tema halastus on üle kõigi tema tegude. Ps 145,9 Ka loodu ise vabastatakse kord kaduvuse orjusest Jumala laste kirkuse vabadusse. Rm 8,21 Oh loodu, Loojat kummarda ja kiida teda rõõmsalt. Täis Tema au on taevas, maa, mets, meri kohab võimsalt. Sääl hommik kullast kuue koob, ja uue päeva kaasa toob, öö pimeduse võidab. KLPR 287:1. Rudolf Reinaru Js 32,11-18; Hb 8,1-13
17. Neljapäev Ta on kaldunud nende palve poole, kes on tehtud puupaljaks, ega ole põlanud nende palvet. Ps 102,18 Tölner seisis eemal ega tahtnud silmigi tõsta taeva poole, vaid lõi endale vastu rindu ja ütles: "Oh Jumal, ole mulle patusele armuline!" Ma ütlen teile, tema läks alla oma kotta õigeks mõistetult. Lk 18,13-14 Kannatus või valu toob välja, mida me tegelikult mõtleme ja igatseme ja kes me tegelikult oleme. Kannatus on vajalik muutumiseks. Südamepõhjani minev valu muudab läbinisti meie isikut. Muidu oleme kanged, uhked, teame ise, kuidas asjad olema peavad. Arne Hiob Ap 1,12-26; Hb 9,1-10
18. Reede Nad on teinud suurt pattu ja on enesele valmistanud kuldjumalad. Kui sa nüüd siiski annaksid andeks nende patu! 2Ms 32,31.32 Kätega valmistatud asjad ei ole jumalad. Ap 19,26 Ärgem kunagi segagem Jeesuse isikut teiste usundite alustajatega. Jeesus on taevast, Jumala Poeg, need teised on maised, patused inimlapsed. Usundite alustajaid on mitmesuguseid, aga on üks, kes võib meile tuua igavese elu ja ülikülluse, ja see on Jeesus! Urho Muroma Ef 1,15-23; Hb 9,11-15
19. Laupäev Issand parandab need, kelle süda on murtud, ja seob kinni nende valusad haavad. Ps 147,3 Jeesus võttis nad vastu ning rääkis neile Jumala riigist ja parandas need, kel tervekstegemist vaja. Lk 9,11 Hirm muutub julguseks, kui usume, et Jeesus tuleb keset hirmu meie juurde. Ema Basilea Schlink Jh 16,5-15; Hb 9,16-28
1. NELIPÜHA See ei sünni väe ega võimu läbi, vaid minu Vaimu läbi, ütleb vägede Issand. Sk 4,6 Jh 14,23-27; Ap 2,1-18; Ps 99 Jutlus: 1Kr 2,12-16
20. Pühapäev Vaata, Issanda käsi ei ole päästmiseks lühike ega ole ta kõrv kuulmiseks kurt, vaid teie süüteod on teinud vahe teie ja teie Jumala vahele. Js 59,1-2 Jeesus ütleb: "Ma saadan Lohutaja teie juurde. Ja kui ta tuleb, siis ta toob maailmale selguse patu kohta ja õiguse kohta ja kohtu kohta." Jh 16,7-8 Iga usklik teadku, et liha ja veri ei toonud teda pöördumisele, vaid Püha Vaim. Uue vaimuliku elu algus inimeses on ilma Püha Vaimuta võimatu. Osvald Tärk
2. NELIPÜHA Mt 16,13-19; 1Kr 12,4-11; Ps 81 Jutlus: Ef 4,11-15(16)
21. Esmaspäev Kes rõhub viletsat, teotab tema Loojat. Õp 14,31 Teie leebus saagu teatavaks kõigile inimestele. Issand on ligidal! Fl 4,5 Meid soolaks tee maailmale, et puhtust, valgust, tõde me elu sisse kanname ja väsinuid Su ette. Meid päästsid Sa, nüüd teenima Su nõtru vendi õpeta, neid aitama Su nimel! KLPR 288:3. Gabriel Taapopi
22. Teisipäev Ma olin nõder ja Issand aitas mind. Ps 116,6 Nii ma siis tahan meelsamini kiidelda oma nõtrustest, et Kristuse vägi asuks elama minusse. 2Kr 12,9 Ära karda, kui näed ennast kõlbmatuna, karda näha ennast pühana. Näha ennast halvana - see viib alandlikkuseni, aga näha ennast pühana on ilmselge deemonlik eksitus. Õigeusu kirikust 1Kr 14,1-5.27-40; Hb 10,1-18
23. Kolmapäev Pikameelne on parem kui kangelane, ja kes valitseb iseenese üle, on parem kui linna vallutaja. Õp 16,32 Taotlegem nüüd seda, mis läheb tarvis rahuks ja vastastikuseks paranduseks. Rm 14,19 Mitmed hädad maa peal, mida Jumal saadab, kannavad kaunist vilja südametes. Aga inimeste armastuseta sõnad ja teod ei kasvata muud kui kibuvitsu. Seal ei jää südametes muud üle kui viljatu maa, mille põud on ära põletanud, nurme palav närtsitanud. Rudolf Gottfried Kallas Ef 3,11-14; Hb 10,19-25
24. Neljapäev Õnnis on see, kelle üleastumine on andeks antud, kelle patt on kinni kaetud. Ps 32,1 Jeesus ütles: "Seepärast, ma ütlen sulle, on temale palju patte andeks antud, sest ta on palju armastanud. Aga kellele antakse andeks pisut, see armastab pisut." Lk 7,47 Sina üksi jõuad päästa mind, mu Õnnistegija. Käed Su poole tahan tõsta, väsimata paluda: Kisu välja valu juured, anna andeks patud suured, ole ligi armuga, oma Vaimu läkita! KLPR 66:1. Johann Kaspar Lavater 2Kr 3,2-8(9); Hb 10,26-31
25. Reede Vägede Issandal on päev: kõigi suureliste ja kõrkide jaoks, kõigi jaoks, kes kõrgele on tõusnud, et neid alandada. Js 2,12 Ristija Johannes ütles: "Kandke nüüd meeleparandusele kohaseid vilju ja ärge hakake iseenestes ütlema: "Meie isa on ju Aabraham." Lk 3,8 Nii suur kui inimene on Jumala silmis, nii suur on ta tegelikult - ja mitte suurem! Franciscus Assisist Gl 3,1-5; Hb 10,32-39
26. Laupäev Issand, pane valvur mu suu ette, hoidja mu huulte uksele! Ps 141,3 Ärge ainult tehke vabadusest õigustust lihalikule loomusele, vaid teenige üksteist armastuses! Gl 5,13 Õpeta mind, oh Issand, teadma, mida pean teadma , armastama, mida pean armastama, kiitma, mis Sulle kõige enam meeldib, kõrgelt austama seda, mis Sinugi silmis on auväärne, ja põlgama seda, mida Sina vihkad! Thomas Kempisest Ap 18,1-11; Hb 11,1-7
KOLMAINUPÜHA (TRINITATIS) Püha, püha, püha on vägede Issand! Kogu maailm on täis tema au! Js 6,3 Jh 3,1-8(9-15); Rm 11,(32)33-36; Ps 145 Jutlus: Ef 1,3-14
27. Pühapäev Mõelge kaugel Issandale ja teile meenugu Jeruusalemm! Jr 51,50 Palve ja anumisega palvetage igal ajal Vaimus ning selleks valvake kogu püsivusega ja eestpalvetega kõigi pühade eest. Ef 6,18 Nurisemiste ja etteheidetega ei ole saavutatud veel ainsatki ärkamist, küll aga alandliku hüüdmise ja palvega. Nii on meie esmaseks vajaduseks palvetajad. Osvald Tärk
28. Esmaspäev Nõnda ütleb Issand: "Ma olen kuulnud su palvet, ma olen näinud su silmavett. Vaata, ma teen sind terveks." 2Kn 20,5 Laatsarus oli haige. Õed saatsid nüüd Jeesusele sõna: Issand, vaata, su sõber on haige. Jh 11,2-3 Jumala tõotuste kätte saamiseks on vaja usaldust Tema vastu. Muidu ei ole sul kätt vastuvõtmiseks. Eenok Haamer 2Ms 3,13-20; Hb 11,8-22
29. Teisipäev Issanda käsul läksid Iisraeli lapsed teele ja Issanda käsul lõid nad leeri üles. 4Ms 9,18 Siimon ütles Jeesusele: "Õpetaja, me oleme terve öö vaeva näinud ega ole midagi saanud! Aga sinu sõna peale lasen ma võrgud vette." Lk 5,5 Vastu võetakse need, kes usuvad: uskumine näitab meie nõustumist, ilma nõustumata ei veeta aga kedagi jumalariiki. Arne Hiob Js 43,8-13; Hb 11,23-31
30. Kolmapäev Kiitke Issandat, kõik tema tööd kõigis tema valitsuse paigus! Kiida, mu hing, Issandat! Ps 103,22 Saage täis Vaimu, lauldes omavahel psalme, hümne ja vaimulikke laule. Ef 5,18-19 Imeline Issand, vägev valitseja, ole meie laulu kuulja! Oma imearmul Sa meid ikka kannad, halastad ja abi annad. Aita Sa, kinnita meid, kes kiitust toome ja Sind ülistame! KLPR 294:1. Joachim Neander Ap 17,(16)22-34; Hb 11,32-40
31. Neljapäev Ma tean, et Issand ajab viletsa kohtuasja ja teeb vaesele õige otsuse. Ps 140,13 Õndsad olete teie, vaesed, sest teie päralt on Jumala riik. Lk 6,20 Me võime oma maistes rõõmudes ja muredes, oma elus ja surmas usaldada Jumala kätte kõik, oma ihu, hinge ja vaimu. Võtta vastu viimseni kõik, mis tuleb, teadmisega, et mitte miski ega keegi ei riisu meid Tema käest. Toomas Paul Ef 4,1-7; Hb 12,1-11

References: Ps 7
 Ps 66
 Ps 95
 Ps 68
 Ps 75
 Ps 68
 Ps 33
 Ps 98
 Ps 145
 Ps 102
 Ps 147
 Ps 99
 Ps 81
 Ps 116
 Ps 32
 Ps 141
 Ps 145
 Ps 103
 Ps 140